CELEX: 62013CN0451
Language: mt
Date: 2013-08-12 00:00:00
Title: Kawża C-451/13: Talba għal deċiżjoni preliminari mressqa mill-Bundesgerichtshof (il-Ġermanja) fit- 12 ta’ Awwissu 2013 — Gigaset AG vs SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/41
            
         Talba għal deċiżjoni preliminari mressqa mill-Bundesgerichtshof (il-Ġermanja) fit-12 ta’ Awwissu 2013 — Gigaset AG vs SKW Stahl-Metallurgie GmbH, SKW Stahl-Metallurgie Holding AG
   (Kawża C-451/13)
   2013/C 344/71
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Gigaset AG
   
      Konvenuti: SKW Stahl-Metallurgie GmbH, SKW Stahl-Metallurgie Holding AG
   
      Domandi preliminari
   
   
               (1)
            
            
               F’deċiżjoni li permezz tagħha l-Kummissjoni timponi multa għal ksur tal-Artikolu 101 TFUE fuq diversi persuni fiżiċi jew ġuridiċi in solidum, il-Kummissjoni għandha wkoll tiddeċiedi b’mod definittiv il-kwistjoni dwar b’liema proporzjon għandha tiġi mqassma internament il-multa bejn id-diversi debituri in solidum?
            
         
               (2)
            
            
               Fil-każ li tingħata risposta fl-affermattiv għall-ewwel domanda:
               
                           (a)
                        
                        
                           Deċiżjoni tal-Kummissjoni li ma tinkludi l-ebda dispożizzjoni espliċita dwar il-proporzjon tat-tqassim intern tal-multa għandha tiġi interpretata fis-sens li, internament, il-multa għandha tiġi sostnuta mid-debituri in solidum kollha b’partijiet indaqs?
                        
                     
                           (b)
                        
                        
                           Fil-każ li tingħata risposta fin-negattiv għall-parti (a) tat-tieni domanda:
                           Il-lakuna deċiżjonali li tirriżulta meta l-Kummissjoni ma tiddeċidix dwar il-proporzjon tat-tqassim intern tal-multa tista’ tiġi rrimedjata mill-qrati tal-Istati Membri, mingħajr ma tkun meħtieġa deċiżjoni komplementari tal-Kummissjoni?
                        
                     
         
               (3)
            
            
               Fil-każ li l-ewwel domanda tingħata risposta fin-negattiv jew li l-parti (b) tat-tieni domanda tingħata risposta fl-affermattiv: id-dritt tal-Unjoni jinkludi dispożizzjonijiet dwar kif għandha titqassam il-multa fir-relazzjoni interna bejn id-debituri in solidum?
            
         
               (4)
            
            
               Fil-każ li l-ewwel jew it-tielet domanda jingħataw risposta fl-affermattiv:
               Debitur in solidum li ħallas il-multa kollha jew parti minnha jista’ jitlob ir-rimbors mid-debituri l-oħra in solidum qabel saħansitra l-intervent ta’ deċiżjoni definittiva fuq rikors ippreżentat kontra l-iffissar tal-multa?